Poisid kalaga

"Poisid kalaga" on purskkaev-skulptuur, mis asub Tallinnas Virumäel. 

Viru tänava ja Pärnu maantee ristmiku lähedal Virumäe jalamil asuv kolmnurkne haljasala koos purskkaevuga oli olemas juba 19. sajandi lõpul. Algselt kujutas purskkaevuskulptuur kõrgel postamendil kolme poisikest konnadega. Skulptuur koos postamendiga hävis Teise maailmasõja ajal pommitamise käigus, veesilm ja rakis säilisid. 1945. aastal kavandas mäe jalamile selle haljasala uue purskkaevuga variandi haljastusarhitekt Aleksander Niine. 

Graniitpostamendil asuv pronksist fontääniskulptuur "Poisid kalaga" valmis 1946. aastal, selle autor on skulptor Voldemar Mellik. Uue skulptuuri postament sai kandiline ja madalam, selle igal neljal küljel sülgavad vett kõrgreljeefidena kujundatud kalapead. Terviklikult valmis see haljastusobjekt 1947. aastal.Poisid kalaga Tallinna linnaruumi kunstikaart. Vaadatud 21.11.2014.

Viited

Kategooria:Tallinna skulptuurid